CELEX: 32019D0264
Language: hu
Date: 2019-02-07 00:00:00
Title: A Politikai és Biztonsági Bizottság (KKBP) 2019/264 határozata (2019. február 7.) az Európai Unió bosznia-hercegovinai katonai műveletéhez EU műveleti parancsnok kinevezéséről és a (KKBP) 2017/464 határozat hatályon kívül helyezéséről (BiH/27/2019)

15.2.2019   
               
               
                  HU
               
               
                  Az Európai Unió Hivatalos Lapja
               
               
                  L 44/12
               
            
         A POLITIKAI ÉS BIZTONSÁGI BIZOTTSÁG (KKBP) 2019/264 HATÁROZATA
         (2019. február 7.)
         az Európai Unió bosznia-hercegovinai katonai műveletéhez EU műveleti parancsnok kinevezéséről és a (KKBP) 2017/464 határozat hatályon kívül helyezéséről (BiH/27/2019)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikke harmadik bekezdésére,
         tekintettel az EU bosznia és hercegovinai katonai műveletéről szóló, 2004. július 12-i 2004/570/KKBP tanácsi együttes fellépésre (1) és különösen annak 6. cikkére,
         mivel:
         
                     (1)
                  
                  
                     A 2004/570/KKBP együttes fellépés 6. cikkének (1) bekezdése értelmében a Tanács felhatalmazta a Politikai és Biztonsági Bizottságot, hogy hozza meg a vonatkozó határozatokat az EU műveleti parancsnok kinevezéséről.
                  
               
                     (2)
                  
                  
                     A Politikai és Biztonsági Bizottság 2017. március 7-én elfogadta a (KKBP) 2017/464 határozatot (2), amellyel Sir James EVERARD tábornokot, a szövetséges erők európai főparancsnok-helyettesét (DSACEUR) az Európai Unió boszniai-hercegovinai katonai műveletének EU műveleti parancsnokává nevezte ki.
                  
               
                     (3)
                  
                  
                     Nagy-Britannia és Észak-Írország Egyesült Királysága az Európai Unióról szóló szerződés 50. cikkének (2) bekezdésével összhangban 2017. március 29-én bejelentette az Európai Tanácsnak azon szándékát, hogy kilép az Európai Unióból.
                  
               
                     (4)
                  
                  
                     A Politikai és Biztonsági Bizottság 2018. október 8-án elvi határozatot hozott arról, hogy 2019. március 29-től a Szövetséges Erők Európai Főparancsnokságának (a továbbiakban: a SHAPE) helyettes vezérkari főnökét nevezi ki az Európai Unió bosznia-hercegovinai katonai műveletéhez EU műveleti parancsnokká, amennyiben a NATO megerősíti, hogy a helyettes vezérkari főnök rendelkezésre áll a pozíció betöltésére.
                  
               
                     (5)
                  
                  
                     Az Észak-atlanti Tanács 2018. december 7-én megerősítette, hogy a SHAPE helyettes vezérkari főnöke rendelkezésre áll, hogy a „Berlin plusz” megállapodás értelmében 2019. március 29-től betöltse az Európai Unió bosznia-hercegovinai katonai műveletének EU műveleti parancsnok pozícióját.
                  
               
                     (6)
                  
                  
                     Ennélfogva Olivier RITTIMANN altábornagyot, a SHAPE helyettes vezérkari főnökét 2019. március 29-i, közép-európai idő szerint 12.00 órai hatállyal az Európai Unió bosznia-hercegovinai katonai műveletéhez EU műveleti parancsnokká kell kinevezni.
                  
               
                     (7)
                  
                  
                     A (KKBP) 2017/464 határozatot ezért hatályon kívül kell helyezni.
                  
               
                     (8)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában.
                  
               
                     (9)
                  
                  
                     Az Európai Tanács a 2002. december 12–13-i koppenhágai ülésén nyilatkozatot fogadott el, amelyben kijelentette, hogy a „Berlin plusz” megállapodás és annak végrehajtása kizárólag az Unió azon tagállamaira vonatkozik majd, amelyek egyben vagy NATO-tagállamok is, vagy a „Partnerség a Békéért” részes felei, és amelyek ennek megfelelően a NATO-val kétoldalú biztonsági megállapodást kötöttek,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság 2019. március 29-i, közép-európai idő szerint 12.00 órai hatállyal Sir James EVERARD tábornok utódjaként Olivier RITTIMANN altábornagyot, a Szövetséges Erők Európai Főparancsnokságának helyettes vezérkari főnökét nevezi ki EU műveleti parancsnokká az Európai Unió bosznia-hercegovinai katonai műveletéhez.
         
         
            2. cikk
            A (KKBP) 2017/464 határozat hatályát veszti.
         
         
            3. cikk
            Ez a határozat 2019. március 29-én lép hatályba.
         
         
            Kelt Brüsszelben, 2019. február 7-én
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 252., 2004.7.28., 10. o.
         
         
            (2)  A Politikai és Biztonsági Bizottság (KKBP) 2017/464 határozata (2017. március 7.) az Európai Unió bosznia-hercegovinai katonai műveletéhez EU műveleti parancsnok kinevezéséről és a BiH/21/2014 határozat hatályon kívül helyezéséről (BiH/24/2017) (HL L 72., 2017.3.17., 70. o.).